எந்த இடத்தில் பாறை நகர்ச்சி அல்லது நிலப் பிளவு முதலில் ஆரம்பிக்கிறதோ, அந்த இடத்தைக் ‘குவிமுனை’ அல்லது ‘மூலப் பிளவு முனை’ [Focus or Point of Origin] என்று குறிப்பிடு கிறார்கள். பூகம்பம் புலநகர்ச்சி குவிமுனைச் சுற்றியுள்ள பாறைகளின் வழியாக எல்லாத் திசையிலும் அதிர்ச்சி அலைகளைப் பரப்பி, பூமியின் மேல்தளத்தையும் உலுக்கி அசைக்கிறது. இந்த உலுக்கலும், குலுக்கலும் உண்டாக்கும் அதிர்ச்சி உக்கிரம் குவிமுனையின் பூமி ஆழத்தைச் சார்ந்தது! மேலும் குவி முனையை அண்டிய பாறைகளின் உறுதியையும், அவை நகரும் போக்கையும் பொருத்தது!